open-index/open-wikipedia-markdown huggingface dataset:
სელუქი

**სელუქი** () — ქალაქი ჩრდილო-აღმოსავლეთ ლიბიაში, კირენაიკის რეგიონის ბენღაზის რაიონში. მდებარეობს ქალაქ ბენღაზიდან 53 კმ-ით სამხრეთ-აღმოსავლეთით. 

## იტალიის ლიბია
ლიბიის იტალიური ოკუპაციის დროს, როდესაც შექმნილი იყო კოლონია იტალიის ჩრდილოეთ აფრიკა, სელუქში მდებარეობდა საკონცენტრაციო ბანაკი, რომელიც აღმოსავლეთ ლიბიაში მცხოვრები მომთაბარე ტომებისათვის იყო განკუთვნილი. 1931 წელს, აქ ჩამოახრჩვეს ლიბიური წინააღმდეგობის ლიდერი ომარ მუხთარი.

## იხილეთ აგრეთვე
* ლიბიის ქალაქების სია

## რესურსები ინტერნეტში
* Photograph of mosque in Suluq, 2006, from Flickr
* MSN Map

## სქოლიო
კატეგორია:ლიბიის ქალაქები
მცხეთის სამების ეკლესია

**მცხეთის სამების ეკლესია** — ეკლესია დგას მცხეთის დასავლეთით, მარტაზის ანუ სანგრის ხევის ნაპირზე. სტილისტური ნიშნებით და წარწერის ფრაგმენტით თარიღდება XI საუკუნის პირველი მესამედით.

ეკლესია დარბაზულია (10,6 X 6 მ), ნაგებია ნატეხი ქვით. კონსტრუქციულ ადგილებში თლილი ქვაა გამოყენებული. ეკლესიას თავდაპირველი სახე შეცვლილი აქვს.

შესასვლელი ჩრდილოეთიდან და სამხრეთიდანაა. აღმოსავლეთის ღრმა აფსიდში ერთი სარკმელია, მის ორივე მახარეს - თითო სწორკუთხა ღრმა ნიში (სამალავები?). ორივე ნიშს აღმოსავლეთით თითო სარკმელი აქვს. აფსიდის ნახევარწრიული კონქის საბჯენი თაღი კაპიტელებს ეყრდნობა. დარბაზის სამხრეთ კედელში ორი სარკმელია, დასავლეთისაში - ერთი. კამარის საბჯენი თაღი მარტივი პროფილის კრონშტეინებზე ყოფილა დაყრდნობილი.

სამხრეთის თაღოვანი კარის თავზე წარწერაა; იკითხება მხოლოდ *კათალიკოზსა* და *დეკსა* (სავარაუდოდ მელქისედეკსა); აღმოსავლეთის ფასადის წარწერები არ იკითხება.

ეკლესიას დასავლეთით მიშენებული აქვს გეგმით ოთხკუთხა კოშკი (გარე ზომები 5 X 4,99 მ). შესასვლელი პირველ სართულზეა, ჩრდილოეთით ყოველ სართულზე თითო ან ორი სარკმელი და ცალმაგი სათოფურებია.

## ლიტერატურა
კატეგორია:მცხეთის მუნიციპალიტეტის ტაძრები
კატეგორია:XI საუკუნის ეკლესიები
უბარის აეროპორტი

**უბარის აეროპორტი** — აეროპორტი ლიბიაში, ქალაქ ავბართან. აქვს 1 ასაფრენ-დასაჯდომი ზოლი (2850 x 30 მ). მდებარეობს ზღვის დონიდან 423 მ სიმაღლეზე. ძირითადად სამხედრო დანიშნულებისაა.

## რესურსები ინტერნეტში
* Airport information for  

კატეგორია:ლიბიის აეროპორტები
დარიკი

250px|მინიატიურა|აქემენიდური დარიკი
**დარიკი** — აქემენიდური სპარსეთის ბიმეტალური სამონეტო სისტემის ძირითადი ერთეული. ძვ. წ. VI საუკუნის II ნახევრიდან ძვ. წ. IV საუკუნის 30-იან წლებამდე (ალექსანდრე მაკედონელის მიერ სპარსეთის დაპყრობამდე) მცირე აზიის სანაპირო ზოლისათვის ფულადი მეურნეობის საფუძველი იყო. სახელწოდება უკავშირდება დარიოს I-ის სახელს. იჭრებოდა ოქროსაგან. წონა 8,4 გ. დარიკი ცალმხრივი მონეტაა. მასზე გამოსახულია დაჩოქილი მეფე, რომელსაც ცალ ხელში მშვილდი უჭირავს, მეორეში შუბი. გამოსახულება არაა კონკრეტული პირის პორტრეტი. დარიკი ორმაგიც იჭრებოდა.

## ლიტერატურა
კატეგორია:მონეტები
კატეგორია:ირანული მონეტები
დუშეთის მუნიციპალიტეტის გერბი

**დუშეთის მუნიციპალიტეტის გერბი** — დუშეთის მუნიციპალიტეტის სახელმწიფო სიმბოლო დროშასთან ერთად. მიღებულია დუშეთის მუნიციპალიტეტის საკრებულოს მიერ.

## აღწერილობა 
გერბის ფარი გაკვეთილია და იყოფა ორ ნაწილად:
***I ნაწილი** — მეწამულ ველზე ზედა ნაწილი გადაკვეთილია ტეხილი ვერცხლის სარტყელით რომლის ზევით და ქვევით განთავსებულია ხუთი ვერცხლის ჰერალდიკური ჯვარი სამი-ორზე.
***II ნაწილი** — სევადი ველი. გერბის ცენტრში, პირველ და მეორე ველზე მოთავსებულია მეომრის ოქროს აღჭურვილობა: ჯაჭვის პერანგი; აღმოსავლური ფარი და ხმალი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „**დუშეთი**“.

## რესურსები ინტერნეტში
* დუშეთის მუნიციპალიტეტის გერბი და დროშა

## სქოლიო 
კატეგორია:საქართველოს მუნიციპალური გერბები
კატეგორია:დუშეთის მუნიციპალიტეტი
ლიბიის გეოგრაფია

ლიბია წარმოადგენს აფრიკის კონტინენტზე სიდიდით მეოთხე ქვეყანას, ხოლო მსოფლიო მასშტაბით მეჩვიდმეტეს. მისი სანაპირო ზოლი გაჭიმულია ტუნისიდან ეგვიპტემდე. მის ტერიტორიაზე 1960 წელს აღმოაჩინეს ნავთობის საკმაოდ დიდი მარაგები. ამის გარდა მას უკავია სტრატეგიული მდებარეობა ჩრდილოეთ აფრიკის ცენტრალურ ნაწილში. 

## ძირითადი მაჩვენებლები 
[მინი|მტვრის ქარიშხალი [ტრიპოლიტანიაში. ქვეყნის 90% წარმოადგენს უდაბნოს]]
**ფართობი:**
*მთლიანად:*
1 759 540&nbsp;კმ²
*მიწა:*
1 759 540&nbsp;კმ²
*წყალი:*
0&nbsp;კმ²

**ფართობი შედარებით:**
ლიბია აფრიკის სიდიდით მეოთხე ქვეყანაა, ის დიდ ბრიტანეთზე შვიდჯერ მეტია და ალასკაზე ოდნავ დიდი.

**საზღვრები:**
*მთლიანად:*
4 383&nbsp;კმ
*საზღვრები ქვეყნებთან:*
ალჟირთან 982&nbsp;კმ, ჩადისთან 1&nbsp;055&nbsp;კმ, ეგვიპტესთან 1&nbsp;150&nbsp;კმ, ნიგერთან 354&nbsp;კმ, სუდანთნ 383&nbsp;კმ, ტუნისთან 459&nbsp;კმ

**ზღვის სანაპირო:**
1 770&nbsp;კმ

**სიმაღლეები:**
*ყველაზე დაბალი წერტილი:*
საბხატ-გუზაილი -47 მ
*უმაღლესი წერტილი:*
ბეთე 2 267 მ

**ნატურალური რესურსები:**
ნავთობი, ბუნებრივი აირი, თაბაშირი

**მორწყვადი მიწა:**
4 700&nbsp;კმ² (1993 წლის მიხედვით.)

## იხილეთ აგრეთვე 
*კირენაიკა
*ფეცანი
*ლიბიის ქალაქების სია
*ტრიპოლიტანია

## რესურსები ინტერნეტში 
*About Libya | Libya Connected 

კატეგორია:ლიბიის გეოგრაფია
მცხეთის ღვთისმშობლის ეკლესია

**მცხეთის ღვთისმშობლის ეკლესია** — ეკლესია მდებარეობს მცხეთის გარეუბან კოდმანში, ბუჩქნარით დაფარულ ბორცვის ფერდზე. თარიღდება გვიანდელი ფეოდალური ხანით.

ეკლესია დარბაზულია (5,78 X 4,14 მ), ნაგებია ნატეხი ქვით. შესასვლელი ჩრდილოეთიდანაა. უსწორო ნახევარწრიულ აფსიდში და დასავლეთ კედელში, თითო სარკმელია. დასავლეთის სარკმელი სწორკუთხაა, აღმოსავლეთისა თაღოვანი. აფსიდის სარკმლის ორივე მხარეს ნიშებია; ჩრდილოეთის ნიში შეისრულია. ფასადზე, სამხრეთ-აღმოსავლეთ კუთხეში შემორჩენილია აგურის დეკორატიული ლავგარდნის ნიში.

## ლიტერატურა
## რესურსები ინტერნეტში
*

კატეგორია:მცხეთის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
სტენ გეტსი

მინი|სტენ გეტსი შვილიშვილთან ერთად, 1987 წელი
**სტენლი გეტსი** (; დ. 2 თებერვალი, 1927, ფილადელფია, პენსილვანია, აშშ — გ. 6 ივნისი, 1991, კალიფორნია, აშშ) — ამერიკელი ჯაზის მუსიკოსი. ის იყო ცნობილი, როგორც „ხმა“ („The Sound“) იმის გამო, რომ გამოირჩეოდა საქსოფონზე დაკვრის ლირიკული სტილით.

## ლიტერატურა 
**The Stan Getz discography*, Astrup, Arne. 1978
**Stan Getz*, Palmer, Richard. 1988.
**Stan Getz: an appreciation of his recorded work*, Kirkpatrick, Ron. 1992.
**Stan Getz: nobody else but me*, Gelly, Dave. 2002.
**Stan Getz: an annotated bibliography and filmography*, Churchill, Nicholas. 2005.
**Jazz saxophone: an in-depth look at the styles of the tenor masters*, Taylor, Dennis, 2004.
* 

## რესურსები ინტერნეტში 
* Official Stan Getz homepage
* 1986 Interview 
* Getz discography

კატეგორია:ჯაზის შემსრულებლები
კატეგორია:ამერიკელი საქსოფონისტები
კატეგორია:დაბადებული 2 თებერვალი
კატეგორია:დაბადებული 1927
კატეგორია:გარდაცვლილი 6 ივნისი
კატეგორია:გარდაცვლილი 1991
დუშეთის მუნიციპალიტეტის დროშა

**დუშეთის მუნიციპალიტეტის დროშა** — დუშეთის მუნიციპალიტეტის სახელმწიფო სიმბოლო გერბთან ერთად. მიღებულია დუშეთის მუნიციპალიტეტის საკრებულოს მიერ.

## აღწერილობა
დროშა წარმოადგენს მეწამული ფერის მართკუთხედის ფორმის ქსოვილს, რომლის ცენტრში მოთავსებულია ტეხილი ვერცხლის სარტყელი რომელიც არ კვეთს დროშის კიდეებს და ხუთი ვერცხლის ჰერალდიკური ჯვარი სამი-ორზე. დროშის პროპორციაა — 2:3

## რესურსები ინტერნეტში
* დუშეთის მუნიციპალიტეტის დროშა და გერბი

## სქოლიო 
კატეგორია:საქართველოს მუნიციპალური დროშები
კატეგორია:დუშეთის მუნიციპალიტეტი
მარზუკის რაიონი

**მარზუკის რაიონი** () — ლიბიის ერთ-ერთი რაიონი. მდებარეობს ქვეყნის სამხრეთ ნაწილში. დედაქალაქია მარზუკი, რომელიც 1578 წელს ოსმალებმა აიღეს. ამ დროიდან იგი ფეცანის დედაქალაქი გახდა, სანამ 1912 წელს რეგიონს ოსმალები იტალიელებს დაუთმობდნენ. ქალაქი იტალიელებმა მხოლოდ 1914 წელს დაიკავეს. 

სამხრეთ-აღმოსავლეთით მარზუკი ჩადს ესაზღვრება, სამხრეთ-დასავლეთით კი ნიგერს.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ვადი-ელ-ჰაიატი

**ვადი-ელ-ჰაიატი** (‎) — ლიბიის ერთ-ერთი რაიონი. მდებარეობს ქვეყნის ცენტრალურ-დასავლეთ ნაწილში. დედაქალაქია უბარი. მოსახლეობა 76 858 ადამიანი (2006).

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
არმაზის ღვთისმშობლის ეკლესია

მინი|ეკლესია
**არმაზის ღვთისმშობლის ეკლესია** — ეკლესია მდებარეობს მცხეთის რკინიგზის სადგურიდან 3 კილომეტრზე, მდინარე არმაზისწყლის მარჯვენა ნაპირზე. აგებულია XII საუკუნის მეორე ნახევარში. ეკლესიას დასავლეთით კარიბჭე ეკვრის, ჩრდილოეთით — მინაშენი. კარიბჭის ჩრდილოეთით საძვალეა.

ეკლესია, კარიბჭე და მინაშენი ნაგებია ნატეხი ქვითა და აგურით, საძვალე — რიყისა და ნატეხი ქვით, აგური ნახმარია დეკორატიული მიზნით. წყობა ირეგულარულია.

ღვთისმშობლის ეკლესია დარბაზულია (14,2 X 8,2 მ), შესასვლელი დასავლეთიდანაა. შიდა სივრცე გაშლილია; განიერი საკურთხეველი და მის წინ ბემა კიდევ უფრო ზრდის სივრცეს. კამარის საბჯენი თაღი პილასტრებს ეყრდნობა. განივ კედლებში თითო სარკმელია, ჩრდილოეთისაში — ორი.

ეკლესია აგებისთანავე მოუხატავთ. მოხატულობის ნაშთები შემორჩენილია საკურთხეველსა და დასავლეთის კედელზე. საკურთხევლის მხატვრობა მოწითალო-აგურისფერი ხაზით დაყოფილია სამ რეგისტრად. კონქის კომპოზიცია არ შემორჩენილა. შუა რეგისტრში გაირჩევა მოციქულთა დიდი ზომის წელზედა გამოსახულებები. ქვედა რეგისტრში გამოსახული არიან ეკლესიის მამანი. დარბაზის დასავლეთის კედლის სამხრეთ მხარეს ჩანს წმინდა მეომრის ფიგურა შუბითა და ფარით ხელში. საკურთხევლის სარკმელში დარჩენილი ყვითელი ოქროს, მწვანე, ცისფერი და ლურჯი საღებავებით შესრულებული მცენარეული ორნამენტის ნაშთები წარმოდგენას იძლევა მოხატულობის კოლორიტზე. მხატვრობა მონუმენტური ხასიათისაა, მისთვის დამახასიათებელია რბილი დენადი ნახატი, ფიგურათა დახვეწილი პროპორციები.

კარიბჭეს (3,6 X 5,19 მ) დასავლეთით ღია შესასვლელი აქვს, რომლის შეისრული თაღი აგურით ამოყვანილ ფიგურულ სვეტებს ეყრდნობა.

მინაშენი (10,8 X 3,2 მ) აფსიდიანია. კამარის აღმოსავლეთ ნაწილი უფრო მაღალია, ვიდრე დასავლეთისა; სამხრის მხარეს კამარა ეკლესიის ჩრდილოეთ ფასადთან ამოყვანილ ვიწრო (0,27 მ) კედელს ეყრდნობა. აფსიდის ღერძზე და დასავლეთ კედელში თითო სარკმელია, ჩრდილოეთ კედელში — ორი.

მინი|სამრეკლო
საძვალე (3,7 X 3,6 მ) გუმბათოვანია, ოდნავ წაგრძელებული ჩრდილოეთიდან სამხრეთისაკენ. შესასვლელი დასავლეთითაა. აფსიდი ნახევარწრეზე ნაკლებია. შესასვლელის თავზე მოთავსებული იყო ფილა ათსტრიქონიანი ასომთავრული წარწერით (დაცულია საქართველოს ეროვნულ მუზეუმში). წარწერა ეკლესიის თანადროულია. პალეოგრაფიული ანალიზითა და წარწერაში მოხსენიებული ისტორიული პირების მიხედვით იგი 1150–1178 წლებით დათარიღდა. ოთხივე ნაგებობა ცალცალკეა აგებული XII საუკუნის მეორე ნახევარში.

ეკლესიის დასავლეთით დგას სამრეკლო. აგებულია XVI–XVII საუკუნეებში. ნაშენია ნატეხი ქვითა და აგურით. ნაგებობა ორსართულიანია. ქვედა სართულის (მოგვიანებით დახურულ სათავსად გადაუკეთებიათ) კამარა შეისრულია. მეორე სართული — რვაწახნაგა ფანჩატური რვა ღია თაღით — გადახურულია კამარით. მოგვიანებით სამრეკლოსათვის სათავსი მიუშენებიათ.

## ლიტერატურა
## რესურსები ინტერნეტში
კატეგორია:მცხეთის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XII საუკუნის ეკლესიები
იანვარი 2013

**იანვარი - 2013** წლის პირველი თვე. დაიწყო სამშაბათს და დამთავრდა 31 დღის შემდეგ, ხუთშაბათს.

## პორტალი:ახალი ამბები 
01
ივნისი 2013

**ივნისი - 2013** წლის მეექვსე თვე. დაიწყო შაბათს და დამთავრდა 30 დღის შემდეგ, კვირას.

## პორტალი:ახალი ამბები 
06
ივლისი 2013

**ივლისი - 2013** წლის მეშვიდე თვე. დაიწყო ორშაბათს და დამთავრდა 31 დღის შემდეგ, ოთხშაბათს.

## პორტალი:ახალი ამბები 
07
აგვისტო 2013

**აგვისტო - 2013** წლის მერვე თვე. დაიწყო ხუთშაბათს და დამთავრდა 31 დღის შემდეგ, შაბათს.

## პორტალი:ახალი ამბები 
08
სექტემბერი 2013

**სექტემბერი - 2013** წლის მეცხრე თვე. დაიწყო კვირას და დამთავრდა 30 დღის შემდეგ, ორშაბათს.

## პორტალი:ახალი ამბები 
09
აპრილი 2013

**აპრილი - 2013** წლის მეოთხე თვე. დაიწყო ორშაბათს და დამთავრდა 30 დღის შემდეგ, სამშაბათს.

## პორტალი:ახალი ამბები 
04
ნოემბერი 2013

**ნოემბერი - 2013** წლის მეთერთმეტე თვე. დაიწყო პარასკევს და დამთავრდა 30 დღის შემდეგ, შაბათს.

## პორტალი:ახალი ამბები 
11
დეკემბერი 2013

**დეკემბერი - 2013** წლის მეთორმეტე თვე. დაიწყო კვირას და დამთავრდა 31 დღის შემდეგ, სამშაბათს.

## პორტალი:ახალი ამბები 
12
ელ-კუფრა

**ელ-კუფრა** () — ლიბიის ყველაზე დიდი რაიონი. დედაქალაქია ელ-ჯაუფი — ერთ-ერთი ოაზისი კუფრის აუზში. დედაქალაქის სიახლოვეს ფუნქციონირებს უზარმაზარი ნავთობგადამამუშავებელი საწარმო. XV საუკუნის ბოლოს, ლეო აფრიკელი *ბერდოის* მიწაზე არსებული ოაზისის შესახებ იუწყებოდა, რომელიც ავჯილიდან მომავალ ქარავანს მოენახულებინა. სავარაუდიდ, იგი სწორედ ელ-ჯაუფის ან ტაზირბუს ოაზისის შესახებ საუბრობდა. 

სახელი „კუფრა“ არაბული სიტყვა *კაფირიდან* მომდინარებს, რაც არამუსლიმს ნიშნავს. კუფრა არ გადასულა არც არაბთა და შემდეგ არც ოსმალთა ხელში, მისი კოლონიზაცია მხოლოდ XIX საუკუნის შუა ხანებში მოახდინეს არაბ ბედუინთა ტომებმა, შემდეგ კი იტალიელებმა 1930-იან წლებში. 

ლიბიის სამოქალაქო ომის დროს, კუფრას ლიბიის ოპოზიცია აკონტროლებდა., 

რაიონი მდებარეობს ქვეყნის სამხრეთ-აღმოსავლეთ ნაწილში და ესაზღვრება ეგვიპტეს, სუდანსა და ჩადს. 

2007 წლამდე, კუფრის რაიონი კიდევ უფრო დიდი იყო, მას ეკუთვნოდა ჩრდილოეთით არსებული უდაბნო, რომელიც შემდეგ ალ-ვახატის რაიონის შემადგენლობაში შევიდა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
მაისი 2013

**მაისი - 2013** წლის მეხუთე თვე. დაიწყო ოთხშაბათს და დამთავრდა 31 დღის შემდეგ, პარასკევს.

## პორტალი:ახალი ამბები 
05
თებერვალი 2013

**თებერვალი - 2013** წლის მეორე თვე. დაიწყო პარასკევს და დამთავრდა 28 დღის შემდეგ, ხუთშაბათს.

## პორტალი:ახალი ამბები 
02
მარტი 2013

**მარტი - 2013** წლის მესამე თვე. დაიწყო პარასკევს და დამთავრდა 31 დღის შემდეგ, კვირას.

## პორტალი:ახალი ამბები 
03
2013
საბხატ-გუზაილი

მინი|საბხატ გუზაილის მდებარეობა
**საბხატ გუზაილი** — ლიბიის ყველაზე დაბალი წერტილი. ის ზღვის დონიდან 47 მეტრზე ქვემოთ მდებარეობს და წარმოადგენს სიდრის ყურის სამხრეთ-აღმოსავლეთს. მდებარეობს ელ-ვახატის რაიონში, კირენაიკას რეგიონში.

ტერიტორია დღეისთვის დამშრალია თუმცა ნეოლიტიკური სუბპლიუვიალის პერიოდში დატბორილი იყო. 

აჯდაბია არის მიმდებარე ტერიტორიებზე არსებული მთავარი ქალაქი, რომელიც ზღვის დონის ქვემოთ მდებარე სანაპირო ზოლიდან ჩრდილო-აღმოსავლეთით მდებარეობს. მარსა-ელ-ბურეიკა არის შედარებით მცირე ქალაქი რომელიც ამ ტერიტორიასა და ზღვას შორის მდებარეობს.

კატეგორია:ლიბიის გეოგრაფია
კუსტოცის ბრძოლა

ტერმინი **კუსტოცის ბრძოლა** შეიძლება აღნიშნავდეს:

* კუსტოცის ბრძოლა (1848)
* კუსტოცის ბრძოლა (1866)
ქვეყნის გული

**ქვეყნის გული** () — სოკო გასტერომიცეტების რიგისა. ქვეყნის გული საჭმელ სოკოდ მიიჩნევა საფრანგეთსა და გერმანიაში. 

საქართველოს ზოგიერთ კუთხეში (კახეთი, მესხეთი, ჯავახეთი) ცნობილია „მუცელგვრემიას“ სახელწოდებით. აგრეთვე მესხეთში ეძახიან „სადმამწყვიტეს“ ან „სადმამგლიჯეს“.

## გალერეა 

ფაილი:Phallus impudicus docs009 (b).jpg
ფაილი:Forêt de Crécy, Somme, Fr.JPG
ფაილი:Cogumelo.jpg

## სქოლიო 
კატეგორია:გუდაფშუკოვანი სოკოები
კატეგორია:საჭმელი სოკოები
კუსტოცის ბრძოლა (1866)

300px|მინიატიურა|კუსტოცის ბრძოლა
**კუსტოცის ბრძოლა** — ავსტრია-იტალიის ომის (1848-1849 წწ.) დროს ლომბარდიაში (იტალია) გამართული ბრძოლა, მიმდინარეობდა 1866 წლის 24  ივნისს იტალიის არმიას, რომელსაც სარდლობდა იტალიის მეფე ვიტორიო ემანუელე II და ავსტრიის არმიას შორის. ბრძოლა დამთავრდა ავსტრიელების გამარჯვებით. კუსტოცასთან დამარცხებამ აიძულა იტალია დროებით გადაედო ვენეციაზე შეტევა.

## ლიტერატურა
კატეგორია:ავსტრიის ბრძოლები
კატეგორია:იტალიის ბრძოლები
კატეგორია:XIX საუკუნის ბრძოლები
კატეგორია:1866 წლის ბრძოლები
ზაჰესის პეტრე მოციქულის ეკლესია

**ზაჰესის პეტრე მოციქულის ეკლესია** — ეკლესია დგას ზაჰესის ჩრდილო-აღმოსავლეთით 400 მეტრზე, გორაკზე. სტილისტური ნიშნებით მიეკუთვნება გარდამავალ პერიოდს.

ეკლესია დარბაზულია (11 X 6,7 მ), ნაგებია ქვიშაქვით. შესასვლელი დასავლეთიდანაა. სწორკუთხა კარი შიგნით და გარეთ არქიტრავით არის გადახურული. აღმოსავლეთით ნახევარწრიული აფსიდია. აფსიდის სარკმლის ორივე მხარეს თითო სწორკუთხა ნიშია. დასავლეთ და სამხრეთ კედლებში თითო თაღოვანი სარკმელია. აფსიდის წინ 0,4 მეტრზე ქვის კანკელი დგას (შემორჩენილია 1 მეტრის სიმაღლეზე). კამარის შეკიდული საბჯენი თაღი აგურისაა. იგი ქვის კრონშტეინებს ეყრდნობა. კონქის და კამარის ზედა სივრცე შენობის მთელ სიგრძეზე შეკრულია პილასტრებით, რომლებიც სახურავის კეხის საბჯენის როლს ასრულებენ. ეკლესიის თაროსებრ ლავგარდანს ჰორიზონტალური შემონაკეცები ჰქონია.

## ლიტერატურა
## რესურსები ინტერნეტში
კატეგორია:თბილისის ეკლესიები
კუშჩის ორმოსამარხი

**კუშჩის ორმოსამარხი** — ორმოსამარხი, მდებარეობს წალკის მუნიციპალიტეტის სოფელ კუშჩში. გაითხარა 1939 წელს (ხელმძღვანელი ბორის კუფტინი), რომელშიც აღმოჩნდა ძვ. წ. VII საუკუნის ნივთები (ბრინჯაოს მასიური კვერთხისთავი, ორფრთიანი ყუნწიანი ისრისპირები და სხვ.) მ. შ. სამხრეთ-აღმოსავლეთ ამიერკავკასიის ტიპის რკინის მსხვილი ორკაპა კოტით. 1947 წელს იქვე გაითხარა ქვაყუთი და ქვებშემოწყობილი 4 ორმოსამარხი, რომლებშიც აღმოჩნდა ადრინდელი ანტიკური ხანისათვის დამახასიათებელი მასალა (თიხის ჭურჭელი, ბრინჯაოსა და ვერცხლის სასაფეთქლე რგოლები, ბრინჯაოს და რკინის ზურგშეზნექილი სამაჯურები, ვერცხლის ფარაკიანი ბეჭედი, ფერადი ქვებისა და მინის მძივები...) ქვაყუთში (ძვ. წ. IV საუკუნის I ნახევარი) სხვა ნივთებთან ერთად ნაპოვნია შავი მინის ცილინდრული უნიკალური სანელსაცხებლე, აგრეთვე მოყვითალო ანგობით დაფარული და წითელი წერნაქით მოხატული 2 თიხის დოქი, რომლებიც საქართველოში აღმოჩენილი ადრინდელი ანტიკური ხანის უძველესი მოხატული ჭურჭლებია. 

## ლიტერატურა
კატეგორია:წალკის მუნიციპალიტეტის არქეოლოგიური ძეგლები
ელ-ჯუფრა

**ელ-ჯუფრა** () — ლიბიის ერთ-ერთი რაიონი. მდებარეობს ქვეყნის ცენტრალურ ნაწილში. დედაქალაქია ჰუნი.

ელ-ჯურფა თავდაპირველად ერთ-ერთი ადმინისტრაციული დანაყოფი იყო იმ 25-დან, რომლებიც ლიბიაში 1988 წელს შეიქმნა. 2001 წელს მისი ფართობი შემცირდა, თუმცა 2007 წელს, ლიბიის ადმინისტრაციული მოწყობის რეორგანიზაციის შედეგად კვლავ ძველ საზღვრებს დაუბრუნდა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
კუშჩის გორასამარხი

**კუშჩის გორასამარხი** — გორასამარხი, მდებარეობს წალკის მუნიციპალიტეტის სოფელ კუშჩის მახლობლად. გაითხარა 1940-1947 წლებში. შედგება შუა ბრინჯაოს ხანის (ძვ. წ. XVIII-ძვ. წ. XVII სს.) 2 გორასამრხისაგან ე. წ. თოფ-ქარი I და თოფ-ქარი II. ორივე გორასამარხს ქვით ნაგები დასაკრძალავი დარბაზები ჰქონდა. მათში აღმოჩნდა მოყვითალო ანგობის ფონზე ყავისფრად მოხატული დერგები და ჭდეული ორნამენტით შემკული შავპრიალა კერამიკა, ობსიდიანის ისრისპირები, ბრინჯაოს მახვილის ნატეხი, ოქროს და მინისებრი პასტის მძივები, ოქროს და ვერცხლის გარსაკრავები და სხვ. პირველ გორასამარხში ნაპოვნი გავარსითა და ფერადი ქვების ინკრუსტაციით შემკული ოქროს სფერულთავიანი  ვერცხლის საკინძი ძველი ქართული ოქრომჭედლობის ერთ-ერთი საუკეთესო ნიმუშია.

## ლიტერატურა
კატეგორია:წალკის მუნიციპალიტეტის არქეოლოგიური ძეგლები
კრივიჩები

250px|მინიატიურა|სლავები და მათი მეზობლები
**კრივიჩები** — აღმოსავლეთ სლავთა ტომობრივი გაერთიანება VI-X საუკუნეებში. ცხოვრობდნენ დნეპრის, ვოლგისა და დასავლეთ დვინის ზემო წელზე. არქეოლოგიური ძეგლებია გორასამარხები (გვამების დაწვა), მიწისმოქმედთა დასახლებანი, სადაც მიკვლეულია ხელოსნობის ნაშთები. მთავარი ცენტრები იყო სმოლენსკი, პოლოცკი, იზბორსკი და, შესაძლოა, ფსკოვიც. კრივიჩების შემადგენლობაში შედიოდნენ ბალტიკის მრავალრიცხოვანი ეთნიკური ჯგუფები. კიევის სამთავროში გაერთიანებამდე კრივიჩებს საკუთარი მთავარი ჰყავდათ (IX საუკუნის II ნახევარი). უკანასკნელად იხსენიებიან 1162 წლის მატიანეში, როდესაც მათ მიწაზე ჩამოყალიბდა სმოლენსკისა და პოლოცკის სამთავროები.

## ლიტერატურა
კატეგორია:სლავები
კრომანიონელი

200px|მინიატიურა|კრომანიონელის თავის ქალა
**კრომანიონელი** — გვიანდელი პალეოლითის ეპოქის ადამიანის ზოგადი სახელწოდება. კრომანიონელის ნაშთები პირველად იპოვეს 1868 წელს კრო-მანიონთან (საფრანგეთი). კრომანიონელის სპეციფიკური თავისებურებებია: დოლიქოკრანიული ქალა, ფართო სახე, მკვეთრად გამოხატული წარბზედა რკალები, კუთხოვანი და დაბალი თვალბუდეები, ვიწრო და წინ წაზიდული ცხვირი, ძალზე დიდი ტევადობის ტვინის ქალა, სიმაღლე 180 სმ. ანთროპოლოგიური თვალსაზრისით კრომანიონელი განეკუთვნება ადამიანთა თანამედროვე სახეობას.

საქართველოში კრომანიონელი ადამიანის თავის ქალის ფრაგმენტები ნაპოვნია საკაჟიაში.

## იხილეთ აგრეთვე
*საკაჟია

## ლიტერატურა
კატეგორია:პალეოლითი
ღათის რაიონი

**ღათის რაიონი** () — ლიბიის ერთ-ერთი რაიონი. მდებარეობს ქვეყნის სამხრეთ-დასავლეთ ნაწილში. დედაქალაქია ღათი.

რაიონს დასავლეთით ესაზღვრება ალჟირი, სამხრეთით კი ნიგერი.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ანა ტატანჯელო

**ანა ტატანჯელო** (Anna Tatangelo) (დ. 9 იანვარი, 1987, სორა, ფროზინონეს პროვინცია, იტალია) — იტალიელი მომღერალი, რომელიც 15 წლის ასაკში სანრემოს ფესტივალის ყველაზე ახალგაზრდა გამარჯვებული გახდა.

## ბიოგრაფია 
ანა ტატანჯელო დაიბადა 9 იანვარს, 1987 წელს სორაში, ფროსინონეს პროვინცია. ანას ჰყავს ორი უფროსი ძმა მაურისიო და ჯუზეპე, ასევე უფროსი და სილვია. ამ მომენტში ანა ცხოვრობს რომში. მას ასევე შვილი ჰყავს ჯიჯი დ'ალესიოსგან, რომელთანაც ეხლაც რომანი გააჩნია.

2002 წელს 15 წლის ასაკში ანა სანრემოს ფესტივალის ყველაზე ახალგაზრდა გამარჯვებული გახდა. ამის შემდეგ 2003 წელს მან სიმღერა "Un nuovo bacio" (ახალი კოცნა) ჩაწერა ჯიჯი დ'ალესიოსთან ერთად, 2004-ში კი "Il mondo e mio" (ჩემი მსოფლიო), რომელიც ასევე მის ალბომ  Attimo x attimo-ში შევიდა, რომელიც 2003 წელს გამოვიდა.

## Ragazza di periferia 
2005 წელს ანას კიდე უფრო პოპულარობამ მისმა მე-2 ალბომმა "Ragazza di periferia" (გოგონა გარეუბნიდან) მოუტანა. ამ ალბომში უმეტესი სიმღერები ჯიჯი დ'ალესიოსთან ერთად იყო დაწერილი. 2006 წელს ანამ კიდევ ერთხელ მოიგო სანრემოს ფესტივალი სიმღერით  "Essere una donna" (იყო ქალი).

## Mai dire mai 
2007 წელს ანა აგრძელებს თავის წარმატებულ გზას, მე-3 ალბომის "Mai dire mai" (არასდროს თქვა არასდროს) გამოშვებით. ეს 1-ლი ალბომია სადაც უმეტესი სიმღერები თვითონვე ანას დაწერილია. 2008-ში ანა ისევ სანრემოს ფესტივალზე მონაწილეობს, მაგრამ ამჯერად მე-2 ადგილს სჯერდება, სიმღერით  "Il mio amico" (ჩემი მეგობარი), რომელიც თავის საუკეთესო მეგობარ კლაუდიოს მიუძღვნა.

## Nel mondo delle donne 
2008 წლის მარტში ანა კონცერტებს მართავს, ხოლო მისი მე-4 ალბომი "Nel mondo delle donne" (ქალთა სამყაროში) ივნისში იქნა გამოშვებული, 9 ახალი და 2  ძველი სიმღერით დართული. სიმღერები უმეტესად ქალებს მიუძღვნა. 2010-ის აგვისტოს ანა იტალიური  X Factor-ის ჟურის ერთ-ერთი წევრი ხდება.

## Progetto B 
2011-ის თებერვალში ანა კვლავ მონაწილეობს სანრემოს ფესტივალზე, სიმღერით "Bastardo" (ნაბიჭვარი), თუმცა მხოლოდ მე-9 ადგილს დასჯერდა. ამავე წელს იგი თავის მე-5 ალბომს "Progetto B"-ს (პროექტი ბ) უშვებს.
2012 წელს კი ანა იტალიურ ცეკვავენ ვარსკვლავებში იღებს მონაწილეობას, სადაც მე-4 ადგილზე გადის.
დღეს ანა ტატანჯელო ერთ-ერთი ყველაზე მოთხოვნადი მომღერალია იტალიაში და არა მარტო იტალიაში.

## დისკოგრაფია 
#2003 - *Attimo x attimo* 
#2005 - *Ragazza di periferia* 
#2007 - *Mai dire mai* 
#2008 - *Nel mondo delle donne* 
#2011 - *Progetto B*

## რესურსები ინტერნეტში 
* ოფიციალური საიტი

კატეგორია:იტალიელი მომღერლები
კატეგორია:დაბადებული 1987
კატეგორია:დაბადებული 9 იანვარი
კატეგორია:ცოცხალი ადამიანები
კულმის ბრძოლა

250px|მინიატიურა|კულმის ბრძოლა – ა. კოცებუს ნახატი, ერმიტაჟი
**კულმის ბრძოლა** — ნაპოლეონის ბრძოლა, გაიმართა 1813 წლის 29-30 აგვისტოს ჩეხეთის დასახლებულ პუნქტ კულმთან (ახლანდელი ხლუმეცი) მოკავშირთა ბოჰემიის არმიამ (რუსეთის, პრუსიისა და ავსტრიის ჯარები) დაამარცხა გენერალ დომენიკ ვანდამის ფრანგთა კორპუსი. ფრანგებმა დაკარგეს 5 ათ. მოკლულთა სახით, 12 ათ. ტყვედ ჩავარდა, მ. შ. გენერალი ვანდამი; მოკავშირებმა დაკარგეს დაახლ. 10 ათ. კაცი. კულმთან ბრძოლის შემდეგ ნაპოლეონის არმიამ ლაიფციგისკენ დაიხია.

## ლიტერატურა
კატეგორია:ნაპოლეონის ომების ბრძოლები
კატეგორია:საფრანგეთის ბრძოლები
კატეგორია:რუსეთის ბრძოლები
კატეგორია:პრუსიის ბრძოლები
კატეგორია:ავსტრიის ბრძოლები
კატეგორია:XIX საუკუნის ბრძოლები
კატეგორია:1813 წლის ბრძოლები
ღარდაბიის აეროპორტი

**ღარდაბიის აეროპორტი** () — სამხედრო და სამოქალაქო მნიშვნელობის აეროპორტი ლიბიაში, ქალაქ სურთიში. აქვს 2 ასაფრენ-დასაჯდომი ზოლი (3600 x 45 მ და 3600 x 45 მ). მდებარეობს ზღვის დონიდან 81 მ სიმაღლეზე.

## რესურსები ინტერნეტში
* Accident history for SRX  
* Airport information for HLGD  

კატეგორია:ლიბიის აეროპორტები
ქარელის მუნიციპალიტეტის გერბი

**ქარელის მუნიციპალიტეტის გერბი** — ქარელის მუნიციპალიტეტის სახელმწიფო სიმბოლო დროშასთან ერთად. მიღებულია ქარელის მუნიციპალიტეტის საკრებულოს მიერ.

## აღწერილობა 
გერბის მეწამული ფერის ჰერალდიკური ფარის ცენტრში მოთავსებულია ირიბი ჯვრის ფორმის, ანუ ერთმანეთზე გადაჯვარედინებული საერო და სასულიერო ხელისუფლების აღმნიშვნელი ოქროს კვერთხი. კვერთხთა თავებს შორის მოთავსებულია წმინდა მეფე დავით მეოთხის „აღმაშენებლის“ ოქროს თავსარქმელი — გვირგვინი; კვერთხების მარჯვნივ და მარცხნივ თითო ჰერალდიკური ოქროს ჯვარი, ხოლო კვერთხების ქვემოთ — სამყურას ფორმის მუხის ოქროს ფოთოლი ოქროსივე ორი ნაყოფით (რკოთი).

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „**ქარელი**“.

## გერბის შესახებ 
ქარელის მუნიციპალიტეტის გერბი ოფიციალურად დამტკიცდა 2010 წელს, კონკურსის საფუძველზე. მისი ავტორია აკაკი ლომიტაშვილი.

გერბის ფარში გამოსახული ფიგურები და გამოყენებული ფერები — მეწამული და ოქრო ქარელის მკვიდრთა გამბედაობასა და დიდსულოვნებაზე, ვაჟკაცობასა და მამულისადმი სიყვარულს განასახიერებს. გერბში მთავარი ფერის (მეწამული) გამოყენებას ისტორიული საფუძველი გააჩნია და ეყრდნობა XVIII-XIX სს. ისტორიულ დოკუმენტებს. ძირითად წყაროს კი წარმოადგენს ვახუშტი ბატონიშვილის მიერ შექმნილი გერბები, სადაც ქართლის რეგიონი ფიქსირდება მეწამული ფერით. გერბის ფარში გამოსახული არაჰერალდიკური ფიგურები — ოქროს ორი ჰერალდიკური ჯვარი — განასახიერებენ 1104 წლის რუის-ურბნისის ძეგლისწერას, ანუ საეკლესიო კრებას, რომელიც ჩატარდა რუისსა და ურბნისში წმინდა მეფე დავით IV აღმაშენებლის მოწვევითა და ხელმძღვანელობით (რაც გადმოცემულია მეფე დავითის ოქროს გვირგვინით. „ძეგლისწერაჲ წმიდისა და ღმრთივ შეკრებულისა კრებისაჲ, რომელი შემოკრბა ბრძანებითა კეთილად მსახურისა და ღმრთივ დაცვულისა მეფისა ჩუენისა დავით აფხაზთა და ქართველთა რანთა და კახთა მეფისა, პირთათვის რომელნი ქუემო მოხსენებულ არიან“.), სადაც სამეფო ხელისუფლების ქვეშ გაერთიანდა საერო და სასულიერო ხელისუფლება (გადმოცემულია ორი ოქროს კვერთხის (საერო და სასულიერო) სახით), რის შედეგადაც საქართველოს სამეფო ძლიერი მმართველობის მქონე სახელმწიფოდ  ჩამოყალიბდა, რაც გადმოცემულია მუხის ოქროს ნაყოფითა და ფოთლით.

## რესურსები ინტერნეტში
* ქარელის მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ქარელის მუნიციპალიტეტი
ლიბიის გერბი

მიერ მიღებული სიმბოლო]]
სამოქალაქო ომის შედეგად მუამარ კადაფის რეჟიმის დამხობის შემდეგ, ლიბიას ამჟამად ოფიციალური სახელმწიფო გერბი არ აქვს. ეროვნული გარდამავალი საბჭოს მიერ 2011 წლის აგვისტოში მიღებული საკონსტიტუციო დეკლარაცია განსაზღვრავს ლიბიის დროშას, მაგრამ არაფერს ამბობს გერბის შესახებ.

სიმბოლო, რომელიც ოფიციალური მიზნებისათვის გამოიყენება, ლიბიის საკანონმდებლო ორგანომ — საყოველთაო ეროვნულმა კონგრესმა მიიღო. მასზე გამოსახულია ნახევარმთვარე და ვარსკვლავი, რომელსაც გარს წრიულად წაწერილი აქვს საყოველთაო ეროვნული კონგრესის სახელი არაბულ და ინგლისურ ენებზე. მას კონგრესის მიერ გამოცემულ დოკუმენტთა და კანონთა დასამოწმებლად იყენებებ.

ასევე არსებობს სხვა სიმბოლოები, რომლებსაც პრემიერ მინისტრის ოფისი და სხვადასხვა სამთავრობო დეპარტამენტები იყენებენ. ამ გერბებზე როგორც წესი, ლიბიის დროშის ფონზე გამოსახულია ლიბიის რუკის კონტური და გარს წაწერილი აქვს შესაბამისი დეპარტამენტის დასახელება არაბულ ენაზე.

## გალერეა

ფაილი:Coat of arms of the Kingdom of Libya.svg|ლიბიის სამეფო გერბი 1952-1969 წლებში
ფაილი:Coat of arms of Libya-1970.svg|ლიბიის არაბული რესპუბლიკა (1969-1972)
ფაილი:Coat of arms of Libya (1972–1977).svg|ლიბიის არაბული რესპუბლიკა არაბული რესპუბლიკების ფედერაციაში (1972-1977)
ფაილი:Coat of arms of Libya (1977-2011).svg|ხალხთა დიდი სოციალისტური ლიბიის არაბთა ჯამაჰირია (1977-2011)

## იხილეთ აგრეთვე
* ლიბიის დროშა
* ლიბიის ჰიმნი

## სქოლიო
კატეგორია:ლიბიის ეროვნული სიმბოლოები
ლიბია
კატეგორია:გერბები ანბანის მიხედვით
ლიბიის რაიონები

ლიბიაში 22 ადმინისტრაციული რაიონია, რომელსაც არაბულად შაბიას (شعبية) უწოდებენ. 1990-იანი წლების ბოლოს, მათ ჩაანაცვლეს მანამდე არსებული ბალადიატის სისტემა. 

შაბია ნეოლოგიზმია, რომელიც მხოლოდ კადაფის ლიბიაში გამოიყენებოდა სხვა მრავალ მსგავს ექსკლუზიურ ტერმინთან ერთად. ტერმინი ძირითადში აღნიშნავს რაიონს, რომელიც უმაღლესი დონის ადმინისტრაციული ერთეულია. 

2007 წელს, ამჟამინდელმა 22-მა რაიონმა ჩაანაცვლა მანამდე არსებული 32 რაიონის სისტემა. 

ამჟამინდელი რაიონებია: 

thumb|right|300px|ლიბიის მიმდინარე ადმინისტრაციული დაყოფა და 2007 წელს შექმნილი 22 რაიონი.

## რესურსები ინტერნეტში
*Historical population data by district from Universiteitsbibliotheek Utrecht (Library, University of Utrecht), retrieved by WebArchive.
*Administrative Map of Libya – Nations Online Project

## სქოლიო
კატეგორია:ლიბიის რაიონები
კუსტოცის ბრძოლა (1848)

200px|მინიატიურა|კუსტოცის ბრძოლა
**კუსტოცის ბრძოლა** — ავსტრია-იტალიის ომის (1848-1849 წწ.) დროს ლომბარდიაში (იტალია) გამართული ბრძოლა, მიმდინარეობდა 1848 წლის 24-25 ივლისს. 25 ივლიის იტალიის არმია, რომელსაც სარდლობდა სარდინიის მეფე კარლო ალბერტო, ცუდი ხელმძღვანელობის გამო დამარცხდა ავსტრიის არმიასთან ბრძოლაში. კარლო ალბერტო იძულებული იყო ხელი მოეწერა დაზავებაზე.

## ლიტერატურა
კატეგორია:ავსტრიის ბრძოლები
კატეგორია:იტალიის ბრძოლები
კატეგორია:XIX საუკუნის ბრძოლები
კატეგორია:1848 წლის ბრძოლები
მცხეთის წმინდა დემეტრეს ეკლესია

350px|მინი|პანორამული ხედი

**მცხეთის წმინდა დემეტრე თესალონიკელის ეკლესია** — ეკლესია საქართველოში. მდებარეობს მცხეთიდან დასავლეთით ორიოდე კმ-ის დაშორებით, კოდმანის ზეგანზე. XI-XII სს-ში აგებული და რამდენიმეჯერ გადაკეთებული ეს ორქანობიანი, ფლეთილი ქვის ეკლესია განსაკუთრებული არქიტექტურული ღირებულებით არ გამოირჩევა. იგი მარტივი ტიპის დარბაზული ნაგებობაა, თუმცა, მის მნიშვნელობას საინტერესო ლანდშაფტური გარემო განაპირობებს.

ეკლესია დარბაზულია (8,7 X 4,8 მ), ნაგებია ნატეხი ქვით. შესასვლელი სამხრეთიდანაა. დარბაზი უსწორო ნახევარწრის ფორმის კამარითაა გადახურული. კამარას შუაში აქვს საბჯენი თაღი, რომელიც კამარის ქუსლებთან ჩასმულ იმპოსტისმაგვარ შვერილებს ეყრდნობა. აღმოსავლეთის და დასავლეთის კედლებში თითო სარკმელია გაჭრილი. საკურთხეველში დგას მასიური სატრაპეზო ქვა (სხვა ეკლესიიდან აქ გადმოტანილი საკურთხევლისწინა ჯვრის პოსტამენტი). საკურთხეველში სარკმელთან ჩასმულ ქვაზე (ასევე გადმოტანილია სხვა ძეგლიდან) წითელ საღებავგადასმული ასომთავრული წარწერაა.

ტაძარში შემონახული იყო საკურთხევლისწინ აღსამართი ჯვრის  კვარცხლბეკი რომელიც გამოიყენებოდა ტრაპეზის ქვად. იქვე ინახებოდა ადრექრისტიანული ხანის რელიეფური კვეთილობით შემკული ქვაჯვარის კაპიტელი. ეს ქვები ახლა ეკლესიის სამხრეთ ფასადთან დგას. ეკლესია მოხატული ყოფილა. ფერწერის ნაშთები შემორჩენილია აბსიდთან.

## ფოტოგალერეა

ფაილი:Saint Demetrius of Thessaloniki Church In Mtskheta 01.JPG
ფაილი:Saint Demetrius of Thessaloniki Church In Mtskheta 03.JPG
ფაილი:Saint Demetrius of Thessaloniki Church In Mtskheta 04.JPG
ფაილი:Saint Demetrius of Thessaloniki Church In Mtskheta 06.JPG
ფაილი:Saint Demetrius of Thessaloniki Church In Mtskheta 07.JPG
ფაილი:Saint Demetrius of Thessaloniki Church In Mtskheta 08.JPG

## ლიტერატურა
* ბულია მ.,  ჯანჯალია მ., ხოშტარია დ.,  2006: საქართველოს ძველი ქალაქები, მცხეთა, თბილისი, გვ. 97;
* Шмерлинг Р.,  Долидзе В., Барнавели Г., 1960: Окрестности Тбилиси, Тбилиси, ст. 24.

კატეგორია:მცხეთის მუნიციპალიტეტის ტაძრები
არაბულ რესპუბლიკათა ფედერაცია

**არაბულ რესპუბლიკათა ფედერაცია** () — ლიბიის ლიდერის მუამარ კადაფის წარუმატებელი მცდელობა გაეერთიანებინა ლიბია, ეგვიპტე და სირია გაერთიანებულ არაბულ სახელმწიფოთა სახელწოდებით. მიუხედავად იმისა, რომ 1971 წლის 1 სექტემბერს თითოეულ ამ სახელმწიფოში ჩატარდა რეფერენდუმი, სადაც სამივე ქვეყანა შერწყმის კონკრეტულ პირობებს არ დაეთანხმა. ფედერაციამ იარსება 1972 წლის 1 იანვრიდან 1977 წლის 19 ნოემბრამდე. 

არაბულ რესპუბლიკათა ფედერაცია არ უნდა იქნას არეული გაერთიანებულ არაბულ რესპუბლიკაში (1958–1961), რომელიც სუვერენული სახელმწიფო იყო და აერთიანებდა ეგვიპტესა და სირიას. „არაბულ რესპუბლიკათა ფედერაცია“ შესაძლოა ასევე აღნიშნავდეს ხუთ სხვადასხვა შემთხვევას:

*ფედერაცია ეგვიპტეს, ლიბიასა და სუდანს შორის (1969/70–1971)
*ფედერაცია ეგვიპტეს, ლიბიასა და სირიას შორის (1971/72–1974/77)
*ფედერაციული გაერთიანება ეგვიპტესა და ლიბიას შორის (1972–1973/74)
*ფედერაციული გაერთიანება ეგვიპტესა და სირიას შორის (1976–1977)
*ფედერაცია ეგვიპტეს, სუდანსა და სირიას შორის  (1977)

File:FAR 1970.png|FAR 1970, ფედერაცია ეგვიპტეს, ლიბიასა და სუდანს შორის
File:FAR 1971.png|FAR 1971, სუდანი ამბობს რომ მოგვიანებით შეუერთდება და ფედერაციის გარეთ რჩება
File:FAR 1972.png|FAR 1972, ეგვიპტის, ლიბიისა და სირიის ფედერაციაში მიწვეულ იქნა ერაყი

File:FAR 1973.png|FAR 1973, ეგვიპტისა და ლიბიის მიერ ფედერაციის შექმნის მცდელობა წარუმატებლად მთავრდება
File:FAR 1976.png|FAR 1976, ეგვიპტემ და ლიბიამ ფედერაციის სახით გაერთიანება გადაწყვიტეს
File:FAR 1977.png|FAR 1977, სუდანმა ეგვიპტისა და სირიის ფედერაციასთან შეერთება გადაწყვიტა

## იხილეთ აგრეთვე
*გაერთიანებული არაბული რესპუბლიკა
*გაერთიანებული არაბული სახელმწიფო

## რესურსები ინტერნეტში
* www.buckyogi.com  

## სქოლიო
კატეგორია:ლიბიის ისტორია
კატეგორია:ეგვიპტის ისტორია
კატეგორია:სირიის ისტორია
კატეგორია:სუდანის ისტორია
კატეგორია:ერაყის ისტორია
კატეგორია:ცივი ომის პერიოდის ისტორიული სახელმწიფოები
ამასონასის დეპარტამენტი

ს ნაპირზე]]
**ამასონასის დეპარტამენტი** () — კოლუმბიის ერთ-ერთი დეპარტამენტი. მდებარეობს ქვეყნის სამხრეთ ნაწილში. დედაქალაქია ლეტისია. სახელი მომდინარეობს მდინარე ამაზონისგან, რომლის აუზსაც მიეკუთვნება დაპარტამენტის ტერიტორიის უდიდესი ნაწილი, რომელსაც წვიმის ტყეები ფარავს. 

დეპარტამენტს აღმოსავლეთით ესაზღვრება ბრაზილია, სამხრეთ–დასავლეთით პერუ. 

ეკონომიკაში მნიშვნელოვან როლს თამაშობს სოფლის მეურნეობა, მეთევზეობა და ტურიზმი. 

## მუნიციპალიტეტები
ამასონასის დეპარტამენტი დაყოფილია 11 მუნიციპალიტეტად:
#ელ-ენკანტო
#ლა-ჩორერა
#ლა-პედრერა
#ლა–ვიქტორია
#ლეტისია
#მირიტი-პარანა
#პუერტო-ალეგრია
#პუერტო-არიკა
#პუერტო-ნარინიო
#პუერტო-სანტანდერი
#ტარაპაკა

## იხილეთ აგრეთვე
* კოლუმბიის დეპარტამენტები

## რესურსები ინტერნეტში 
* Territorial-Environmental Information System of Colombian Amazon SIAT-AC website 
* Essential Travel Information to Leticia and its Surroundings 

## სქოლიო
კატეგორია:კოლომბიის დეპარტამენტები
ტრიპოლის საერთაშორისო აეროპორტი

**ტრიპოლის საერთაშორისო აეროპორტი** () — საერთაშორისო მნიშვნელობის აეროპორტი ლიბიაში, ქალაქ ტრიპოლიში. ქვეყნის უმსხვილესი აეროპორტია. აქვს 2 ასაფრენ-დასაჯდომი ზოლი (3601 x 44 მ და 2637 x 44 მ). მდებარეობს ზღვის დონიდან 80 მ სიმაღლეზე. ქალაქ ტრიპოლის ცენტრიდან დაშორებულია 34 კილომეტრში. ტერმინალის გამტარუნარიანობა წელიწადში 3 მილიონ ადამიანს შეადგენს. 2007 წელს აეროპორტი მოემსახურა 2,1 მილიონ, ხოლო 2008 წელს დაახლოებით 3 მილიონ მგზავრს. მეორე მსოფლიო ომის (1939-1945) დროს აეროდრომი გამოყენებული იყო ბრიტანეთის სამეფო სამხედრო-საჰაერო ძალების მიერ. 1950-1960 წლებში ეწოდებოდა *ტრიპოლი იდრისის საერთაშორისო აეროპორტი*. ეროვნული და საერთაშორისო მიმოსვლების გაუმჯობესების მიზნით აეროპორტს 1978 წლის სექტემბერში რეკონსტრუქცია ჩაუტარდა. 

2011 წლის მარტიდან 2011 წლის ოქტომბრამდე აეროპორტი დაიხურა. 2011 წლის 21 აგვისტოს ლიბიელმა აჯანყებულებმა აეროპორტი დაიპყრეს. 2011 წლის 11 ოქტომბერს ოფიციალურად გაიხსნა.

## რესურსები ინტერნეტში
* Airport information for HLLT  
* Airport information for HLLT 

## სქოლიო
კატეგორია:ლიბიის აეროპორტები
კურტრეს ბრძოლა

ტერმინი **კურტრეს ბრძოლა** შეიძლება აღნიშნავდეს:

* კურტრეს ბრძოლა (1302)
* კურტრეს ბრძოლა (1792)
* კურტრეს ბრძოლა (1815)
* კურტრეს ბრძოლა (1918)
რუფუს კვინტუს კურციუსი

**რუფუს კვინტუს კურციუსი** () — I საუკუნის ძველი რომაელი ისტორიკოსი და რიტორი. ეკუთვნის ნაშრომი „ალექსანდრე მაკედონელის ისტორია“ 10 წიგნად. პირველი 2 წიგნი დაკარგულია, III-X წიგნები მოიცავს პერიოდს ძვ. წ. 333 წლიდან ალექსანდრე მაკედონელის სიკვდილამდე.  კურციუსის ეს ნაშრომი ეყრდნობა ალექსანდრე მაკედონელის მოღვაწეობისადმი მტრულად განწყობილ ისტორიულ თხზულებებს, რომელსაც ჩვენამდე არ მოუღწევია.

## ლიტერატურა
კატეგორია:ძველი რომაელი ისტორიკოსები
კატეგორია:დაბადების წელი უცნობია
კატეგორია:გარდაცვალების წელი უცნობია
არტ ტეიტუმი

thumb|250px|არტ ტეიტუმი. 1946 წელი
**არტ ტეიტუმი** , Jr.; დ. 13 ოქტომბერი, 1908, ოჰაიო, აშშ — გ. 5 ნოემბერი, 1956, ლოს-ანჯელესი, კალიფორნია, აშშ) — ამერიკელი ჯაზის ვირტუოზი პიანისტი, რომელიც გამოირჩეოდა ფენომენალური ნიჭით (მისმა ტექნიკამ გააოცა ვლადიმერ ჰოროვიცი). ის იყო დაბადებიდან ბრმა. ტეიტუმი აღიარეს, როგორც ერთ-ერთი საუკეთესო პიანისტი ჯაზის ისტორიაში.

## სქოლიო 
კატეგორია:ამერიკელი პიანისტები
კატეგორია:ჯაზის შემსრულებლები
კატეგორია:დაბადებული  13 ოქტომბერი
კატეგორია:დაბადებული 1908
კატეგორია:გარდაცვლილი 5 ნოემბერი
კატეგორია:გარდაცვლილი 1956
ლავრენტის მატიანე

250px|მინიატიურა|ლავრენტის მატიანე
**ლავრენტის მატიანე** — ძველი რუსული მატიანე, 1305 წლის მატიანის ნუსხა, რომელიც 1377 წელს გადაწერა ბერების ჯგუფმა ლავრენტის ხელმძღანელობით. ლავრენტის მატიანის ტექსტში გამოტოვებულია 898-922, 1263-1283 და 1288-1294 წლების ცნობები. ლავრენტის მატიანე წარმოადგენს ძველი რუსული სახელმწიფოსა და ფეოდალური დაქუცმაცებულობის პერიოდის ამსახველ უძვირფასეს ძეგლს. იგი ეყრდნობოდა ვლადიმირის დიდი მთავრის კრებულს ტვერის მატიანის ცნობებითურთ. 1792 წელს ლავრენტის მატიანე შეიძინა ალექსი მუსინ-პუშკინმა და მიართვა ალექსანდრე I-ს, რომელმაც იგი საჯარო ბიბლიოთთეკას გადასცა. მთლიანად გამოიცა 1846 წელს.

## ლიტერატურა
კატეგორია:რუსეთის ისტორია
მიტიგის საერთაშორისო აეროპორტი

**მიტიგის საერთაშორისო აეროპორტი** () — საერთაშორისო მნიშვნელობის აეროპორტი ლიბიაში, ქალაქ ტრიპოლის ცენტრიდან დაახლოებით 8 კილომეტრში. მდებარეობს ტრიპოლის საერთაშორისო აეროპორტის სიახლოვეს. აშენდა 1995 წელს. აქვს 2 ასაფრენ-დასაჯდომი ზოლი (1829 x 45 მ და 3376 x 45 მ). მდებარეობს ზღვის დონიდან 11 მ სიმაღლეზე.

## რესურსები ინტერნეტში
* Accident history for MJI  
* Airport information for HLLM  

კატეგორია:ლიბიის აეროპორტები
ტრიპოლის კათედრალი

**ტრიპოლის კათედრალი** () — კათოლიკური საკათედრო ტაძარი ლიბიაში, ქალაქ ტრიპოლიში. ოფიციალურად გაიხსნა 1928 წელს. არქიტექტორი საფო პანტერი, რომელმაც შექმნა რომანული სტილის საკათედრო ტაძარი, 46 მ სიმაღლის გუმბათით. სამრეკლო იყო ვენეციური სტილის. ინტერიერის გაფორმებაში წვლილი შეიტანა ლიბიელმა ხელოვანმა ოთმან ნეჯემმა. ტრიპოლის კათედრალი იყო ქალაქში რიგით მეორე კათოლიკური ეკლესია. 1970 წელს ტაძარი გადააკეთეს მეჩეთად. 2000 წლიდან აქვს მეჩეთის ოფიციალური სტატუსი.

## რესურსები ინტერნეტში
* ლიბიის კათოლიკური ეკლესიების ისტორია  
* ლიბიის კათოლიკური ეკლესიები  

კატეგორია:ლიბიის ტაძრები
კატეგორია:XX საუკუნის ეკლესიები
იუნესკოს მსოფლიო მემკვიდრეობის ძეგლები ნიგერიაში

2012 წლის მონაცემებით ნიგერიაში იუნესკოს **მსოფლიო მემკვიდრეობის** 2 ძეგლია.

## სტატისტიკა 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი. მათ შორის 0,2 % ნიგერიის ძეგლებია. ორივე  მათგანი კულტურული ძეგლია.

## ობიექტების გეოგრაფიული მდებარეობა 

## რესურსები ინტერნეტში 
* 

*
ნიგერია
ბენღაზის კათედრალი

**ბენღაზის კათედრალი** () — ყოფილი კათოლიკური ეკლესია ლიბიაში, ქალაქ ბენღაზიში. მშენებლობა დაიწყო 1929 წელს. დააპროექტეს იტალიელმა არქიტექტორებმა ოტავიო კაბიატიმ და გვიდო ფერაციმ. მშენებლობა დასრულდა 1939 წელს. აგებულია ნეოკლასიციზმის სტილში. ლიბიის დამოუკიდებლობის მოპოვების დღიდან ეკლესია ნაციონალიზებული იქნა და გამოიყენებოდა როგორც ლიბიის არაბეთის სოციალისტური კავშირის შტაბ-ბინა. მთავარი გუმბათი მდებარეობს აფსიდაზე, სადაც გარშემორტყმულია 8 შპილით. ეკლესიის ზარი იწონის დაახლოებით 6 ტონას. ამჟამად იგი მიტოვებულია. მიმდინარეობს სარემონტო სამუშაოები.

## რესურსები ინტერნეტში
* ბენღაზის კათედრალი  

კატეგორია:ლიბიის ტაძრები
კატეგორია:XX საუკუნის ეკლესიები
ლაზარ ფარპეცი

thumb
**ლაზარ ფარპეცი**, *ლაზარ ფარპელი* — V საუკუნის სომეხი ისტორიკოსი. დაიბადა სოფელ ფარპში (აქედანაა მისის სახელი). ყრმობა ქვემო ქართლის პიტიახშ არშუშას სამეფო კარზე გაუტარებია. პირველდაწყებითი განათლებაც იქვე მიუღია. შემდეგ სწავლის გასაგრძელებლად ბიზანტიაში გაუგზავნიათ. სამშობლოში დაბრუნებული ლაზარ ფარპეცი ვაღარშაპატის ეკლესიისა და მონასტრის ზედამხედველად და წინამძღვრად დაწინაურდა. მაგრამ სასულიერო კარიერა მარცხით დასრულდა და საისტორიო მწერლობა დაიწყო. მისი შრომა „სომხეთის ისტორია“ ფაქტობრივად აგათანგელოსისა და ფავსტოს ბუზანდის თხზულებათა გაგრძელებაა და გადმოგვცემს 387-485 წლების სომხეთის ისტორიას. დიდი ყურადღება ეთმობა სომხეთისა და კავკასიის ალბანეთის ბრძოლას ირანის წინააღმდეგ. ამასთან ლაზარ ფარპეცი საგულისხმო ცნობებს გვაწვდის საქართველოს ისტორიის, ისტორიული გეოგრაფიისა და სხვა საკითხების, კერძოდ, ირანის წინააღმდეგ 482 წლის ქართლის აჯანყების შესახებ.
250px|მინიატიურა|1793 გამოცემული „სომხეთის ისტორიის“ თავფურცელი.

## ლიტერატურა
კატეგორია:სომეხი ისტორიკოსები
კატეგორია:სომეხი სასულიერო მოღვაწეები
გაერთიანებული არაბული სახელმწიფო

**გაერთიანებული არაბული სახელმწიფო** () — ხანმოკლე ისტორიის მქონე კონფედერაცია გაერთიანებულ არაბულ რესპუბლიკასა (ეგვიპტე და სირია) და ჩრდილოეთ იემენს შორის 1958–1961 წლებში. 

გაერთიანებული არაბული რესპუბლიკა სუვერენული სახელმწიფო იყო, რომელიც 1958 წელს ეგვიპტემ და სირიამ შექმნეს. ამავე წელს, მათ შუერთდა იემენის მუტავაკილიტის სამეფო, რომელსაც ეგვიპტესთან უკვე დადებული ჰქონდა თავდაცვითი პაქტი, რის შედეგადაც შეიქმნა არამდგრადი კონფედერაცია. მიუხედავად ამისა, გაერთიანებული არაბული რესპუბლიკის წევრი ქვეყნებისაგან განსხვავებით, იემენი სუვერენულ სახელმწიფოდ დარჩა. მან შეინარჩუნა გაეროს წევრობა და კონფედერაციაში ყოფნის პერიოდში, მისი საელჩოები ასევე ცაკლე იყო მსოფლიოს სხვადასხვა ქვეყანაში.

## იხილეთ აგრეთვე
*არაბულ რესპუბლიკათა ფედერაცია
*გაერთიანებული არაბული რესპუბლიკა

## რესურსები ინტერნეტში
* Дополнительные материалы к Объединённым Арабским Государствам. 

კატეგორია:ეგვიპტის ისტორია
კატეგორია:სირიის ისტორია
კატეგორია:იემენის ისტორია
კატეგორია:არაბული ლიგა
კატეგორია:ცივი ომის პერიოდის ისტორიული სახელმწიფოები
Corinthia Hotel Tripoli

**Corinthia Hotel Tripoli** (*Corinthia Bab Africa Hotel*) — 5 ვარსკვლავიანი სასტუმრო და ცათამბჯენი ლიბიაში, ქალაქ ტრიპოლიში. მდებარეობს ქალაქის ცენტრალურ ნაწილში, ბიზნეს ცენტრის რაიონის სიახლოვეს. აქვს 4 რესტორანი და 319 ნომერი. იმყოფება მალტური კომპანიის Corinthia Hotels International-ის მფლობელობაში. გაიხსნა 2003 წელს.

## რესურსები ინტერნეტში 
* ოფიციალური საიტი  
* Corinthia Hotel Tripoli 

კატეგორია:ლიბიის სასტუმროები
კურტრეს ბრძოლა (1302)

250px|მინიატიურა|ოქროს დეზების ბრძოლა
**კურტრეს ბრძოლა** *ოქროს დეზების ბრძოლა* — ბელგიის ქალაქ კურტრეს მახლობლად 1302 წლის 11 ივლისს საფრანგეთის ჯარებსა და ფლანდრიის სახალხო ლაშქარს შორის გამართული ბრძოლა. ფრანგებს სარდლობდა გენერალ-კაპიტანი გრაფი რობერტ II დ’არტუა, ხოლო ფლანდრიელებს ვილჰელმ ჟილიე.

საფრანგეთის მიერ ფლანდრიის დაპყრობამ (1300) და მეფისნაცვალთა მოძალადეობამ  გამოიწვია სახალხო აჯანყება 1302 წელს. აჯანყებულებმა ალყა შემოარტყეს კურტრეს, რომელსაც მეფის ჯარები მიადგა. ცხენოსან რაინდთა შეტევა ფლამანდიელმა ქვეითმა მოლაშქრეებმა უკუაგდეს. ბრძოლის შემდეგ შეაგროვეს  700 ოქროს დეზი, ამიტომ ამ ბრძოლას *„დეზების ბრძოლა“* ეწოდა. საფრანგეთის მეფე ფილიპე IV ლამაზი იძულებული გახდა უარი ეთქვა ფლანდრიის დაპყრობაზე.

## ლიტერატურა
## რესურსები ინტერნეტში
კატეგორია:საფრანგეთის ბრძოლები
კატეგორია:ბელგიის ბრძოლები
კატეგორია:XIV საუკუნის ბრძოლები
კატეგორია:1302 წლის ბრძოლები
ლამიის ომი

**ლამიის ომი** — ბერძნული სახელმწიფოების ომი მაკედონიის ბატონობის წინააღმდეგ. მიმდინარეობდა ძვ. წ. 323 წლიდან 322 წლამდე. ათენმა ისარგებლა ალექსანდრე მაკედონელის სიკვდილით და ომი წამოიწყო. მას ფოკიდა, ეტოლია და სხვა პოლისები მიემხრო. ანტიმაკედონურ კოალიციას სათავეში დემოსთენე ჩაუდგა; პოლისების ოლიგარქიული წრეები მაკედონიას უჭერდნენ მხარს. გაერთიანებულმა ბერძნულმა ჯარმა მაკედონელები დაამარცხა, ანტიპატრემ თავისი ჯარით ქ. ლამიას შეაფარა თავი (აქედან მოდის ომის სახელწოდებაც). მაგრამ მოკავშირეებს შორის ერთსულოვნება არ იყო, თანაც ანტიპატრეს დამხმარე ძალამ მოუსწრო და კოალიცია დამარცხდა. ათენში მაკედონელთა გარნიზონი ჩააყენეს.

## ლიტერატურა
კატეგორია:ძველი საბერძნეთის ომები
კატეგორია:მაკედონიის ომები
ფშეგიშხა

**ფშეგიშხა** — მწვერვალი საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში. მდებარეობს გაგრის ქედის განშტოებაზე, მდინარეების გეგისა და იუფშარის წყალგამყოფზე. სიმაღლე ზღვის დონიდან 2221 მ. ფშეგიშხის აღმოსავლეთ კალთის ჩამოქცევის შედეგად წარმოიქმნა პატარა რიწის ქვაბული. აგებულია ზედაიურული კირქვებით, თიხებით, მერგელებითა და ქვიშაქვებით. კალთები შემოსილია ფიჭვნარ-წიფლნარით, თხემზე სუბალპური ტყე და მდელოებია.

## ლიტერატურა 
კატეგორია:აფხაზეთის ავტონომიური რესპუბლიკის მთები
კატეგორია:აფხაზეთის კავკასიონის მთები
გაერთიანებული არაბული რესპუბლიკა

**გაერთიანებული არაბული რესპუბლიკა** () — სუვერენული გაერთიანება ეგვიპტესა და სირიას შორის. შეიქმნა 1958 წელს და არსებობდა 1961 წლამდე, როდესაც სირიამ კავშირი დატოვა. თუმცა, 1971 წლამდე, ეგვიპტემ არსებობა „გაერთიანებული არაბული რესპუბლიკის“ სახელით განაგრძო. პრეზიდენტი იყო გამალ აბდელ ნასერი. არსებობის განმავლობაში (1958–1961), ჩრდილოეთ იემენთან ერთად გაერთიანებული არაბული სახელმწიფოს კონფედერაციის წევრი იყო. 

კავშირმა 1952 წლის ეგვიპტის რევოლუციის დროინდელი დროშა შემოიღო, რომელსაც ორი წევრის აღსანიშნავად ორი ვარსკვლავი დაამატა. ეს სიმბოლო ამჟამად სირიის დროშას წარმოადგენს. 1963 წელს მსგავის დროშა მიიღო ერაყმაც, მაგრამ სამი ვარსკვლავით, რაც განასახიერებდა იმის იმედს, რომ კავშირში მასაც მიიღებდნენ. თანამედროვე ეგვიპტის, სუდანისა და იემენის დროშები ასევე ამ დროშას ეფუძნება.

## იხილეთ აგრეთვე
*არაბულ რესპუბლიკათა ფედერაცია
*გაერთიანებული არაბული სახელმწიფო

## რესურსები ინტერნეტში
*Encyclopedia.com
*Syria: A Country Study

## სქოლიო
კატეგორია:ეგვიპტის ისტორია
კატეგორია:სირიის ისტორია
კატეგორია:არაბული ლიგა
კატეგორია:ცივი ომის პერიოდის ისტორიული სახელმწიფოები
შოთა მშვენიერაძე

**შოთა მშვენიერაძე** (დ. 27 მარტი, 1927 — გ. 2000) — ქართველი ექიმი თერაპევტი, მედიცინის მეცნიერებათა დოქტორი. 

დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი 1950 წელს; თბილისის სახელმწიფო სამედიცინო ინსტიტუტის პედიატრიული ფაკულტეტი 1956 წელს.

1956 წლიდან სხვადასხვა პერიოდში მოღვაწეობდა თბილისის სამხელმწიფო სამედიცინო ინსტიტუტში, საქართველოს ჰიგიენის სამეცნიეროკვლევით ინსტიტუტში და სამედიცინო აკადემიაში.

1960-იანი წლებიდან აწარმოებდა რეგისტრირებულ კერძო სამედიცინო პრაქტიკას. მას დიდი წვლილი მიუძღვის საქართველოს კურორტების განვითარებაში. 1995 წელს დააარსა საერთაშორისო სამეცნიერო რეფერირებადი ჟურნალი მკურნალი, რომლის სარედაქციო საბჭო წარმოადგინა დარგის ცნობილი მოღვაწეებით. ჟურნალი დიდ სამსახურს უწევდა როგორც პრაქტიკოს ექიმებს, ისევე მაძიებლებსა და მეცნიერებს. 

შოთა მშვენიერიძე იყო საერთაშორისო ასოციაცია „INTERMED-ის“ პროფესორთა საბჭოს წევრი. ავტორია 70-ზე მეტი სამეცნიერო ნაშრომის.

## რესურსები ინტერნეტში
 კატეგორია:დაბადებული 1927
კატეგორია:გარდაცვლილი 2000
კატეგორია:მედიცინის მეცნიერებათა დოქტორები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი თერაპევტები
Four Points by Sheraton Tripoli

**Four Points by Sheraton Tripoli** — 4 ვარსკვლავიანი სასტუმრო ლიბიაში, ქალაქ ტრიპოლის ცენტრში. სასტუმროს ირგვლივ არაერთი ღირსშესანიშნავი ობიექტია. აქვს 204 კონფორტაბელური ნომერი, აგრეთვე ღია საცურაო აუზი და ფიტნეს-ცენტრი. აქვეა რესტორანი და კაფე. ოთახები აღჭურვილია სააბაზანოთი, ტელეფონით, მინი-ბარით, უკაბელო ინტერნეტითა და ტელევიზორით.

## რესურსები ინტერნეტში 
* Four Points by Sheraton Tripoli
* Four Points by Sheraton Tripoli

კატეგორია:ლიბიის სასტუმროები
ლიუცენის ბრძოლა

ტერმინი **ლიუცენის ბრძოლა** შეიძლება აღნიშნავდეს:

* ლიუცენის ბრძოლა (1632) — ოცდაათწლიანი ომის დროს.
* ლიუცენის ბრძოლა (1813) — ნაპოლეონის ომების დროს.
ბენინის საერთაშორისო აეროპორტი

**ბენინის საერთაშორისო აეროპორტი** () — საერთაშორისო მნიშვნელობის აეროპორტი ლიბიაში, ქალაქ ბენღაზიში. ტრიპოლის საერთაშორისო აეროპორტის შემდეგ ქვეყანაში სიდიდით მეორე აეროპორტია. აქვს 1 ასაფრენ-დასაჯდომი ზოლი (3576 x 45 მ). მდებარეობს ზღვის დონიდან 132 მ სიმაღლეზე. ქალაქ ბენღაზიდან დაშორებულია 19 კილომეტრში. Aviation Safety Network-ის ინფორმაციით აეროპორტში რამდენიმეჯერ ჰქონდა ადგილი ინციდენტს.

## რესურსები ინტერნეტში
* Accident history for BEN  
* Airport information for HLLB  

კატეგორია:ლიბიის აეროპორტები
ეკვადორის ქალაქების სია

]]
]]
]]
]]
სტატიაში მოცემულია ეკვადორის ქალაქების სია:

## იხილეთ აგრეთვე
* ეკვადორის პროვინციები

## რესურსები ინტერნეტში
* ეკვადორის სტატისტიკის ეროვნული ინსტიტუტი 
* Mongabay
* City Population

კატეგორია:ეკვადორის ქალაქები
ბილ ევანზი

**უილიამ ჯონ ევანზი** (; დ. 16 აგვისტო, 1929, ნიუ-ჯერსი, აშშ — გ. 15 სექტემბერი, 1980, ნიუ-იორკი, აშშ), უფრო მეტად ცნობილი როგორც **ბილ ევანზი** — ამერიკელი ჯაზის პიანისტი და კომპოზიტორი. მას ეკუთვნის გრემის 7 ჯილდო და 31 ნომინაცია, მათ შორის Grammy Lifetime Achievement Award - განსაკუთრებული წვლისთვის ჯაზში. წარმატების მიუხედავად, ის იტანჯებოდა ნარკოტიკებისგან. ევანზი დიდი ხნის განმავლობაში მოიხმარდა ჯერ ჰეროინს, ხოლო შემდეგ — კოკაინს, რაც მისი მუსიკალურ, ფინანსურ და შემოქმედებით მდგომარეობაზეც აისახა უარყოფითად.

## რესურსები ინტერნეტში
* ოფიციალური საიტი
* The Bill Evans Webpages
* 

## სქოლიო 
კატეგორია:ამერიკელი პიანისტები
კატეგორია:ჯაზის შემსრულებლები
კატეგორია:დაბადებული 16 აგვისტო
კატეგორია:დაბადებული 1929
კატეგორია:გარდაცვლილი 15 სექტემბერი
კატეგორია:გარდაცვლილი 1980
კატეგორია:ნიუ-იორკში გარდაცვლილები
აპოდაკა

**აპოდაკა** () — ქალაქი და მუნიციპალიტეტი მექსიკაში, მონტერეის მეტროპოლიურ არეალში. მდებარეობს მეტროპოლიის ჩრდილო-აღმოსავლეთ ნაწილში. 2005 წლის აღწერის მონაცემებით, ქალაქის მოსახლეობა 393 195 ადამიანს შეადგენს, მთლიანად მუნიციპალიტეტის კი 418 784-ს. მუნიციპალიტეტის ფართობი 183,5 კმ²-ია. აპოდაკა მეოთხე უმსხვილესი და სწრაფად მზარდი ქალაქია ნუევო-ლეონის შტატში. ამავე დროს, იგი მნიშვნელოვანი სამრეწველო ცენტრია. 

ქალაქს სახელი ეწოდა ქალაქ ლინარესის ეპისკოპოს დოქტორ სალვადორ აპოდაკას პატივსაცემად, რომელიც 1769 წელს გვადალახარაში დაიბადა. 

## ეკონომიკა
აპოდაკის მუნიციპალიტეტი ნუევო-ლეონის შტატის ერთ-ერთი უმთავრესი სამრეწველო ცენტრია. ეკონომიკა ეფუძნება მანუფაქტურულ წარმოებასა და მომსახურების სექტორს. ფუნქციონირებენ ისეთი ამერიკული კომპანიები, როგორებიცაა Whirpool, General Electric, Polaris Industries, Callaway, Parker Hannifin, Visteon და სხვები. საწარმოები ასევე აქვთ იაპონურ კომპანია Denso-ს, კორეულ LG-ს, ჩინურ Lenovo-ს და დანიურ Danfoss-ს.

## იხილეთ აგრეთვე
* მექსიკის ქალაქების სია

## რესურსები ინტერნეტში
*ოფიციალური ვებ-გვერდი   

## სქოლიო
კატეგორია:მექსიკის ქალაქები